humor | SkalkSkryf
Kaskenades in die Kaap.
Posted in Louwie, tagged humor, Kaal man, stories, Voerder-van-voëls on April 20, 2017| 8 Comments »
Die voerder-van-voëltjies en die kaal man.
`n Vrou se werk hou mos nooit op nie. In teenstelling hiermee het die man eintlik hemel op aarde. Die dag as hy aftree is hy klaar gewerk en dan rus hy. Maar vir die arme rokdraers van die wêreld bied selfs aftrede geen respyt nie. Daar is `n huis en daar is huiswerk wat gedoen moet word tot die dag dat sy haar kop neerlê. `n Man voel mos amper jammer vir hulle, net soms!
En so kom dit dat die voerder-van-voëltjies (vrou van `n afgetrede ou plaasboer) vroegdag met die mandjie vol nat wasgoed onder die arm by die agterdeur uit draf, kan jy maar sê, want die dag is kort en die werk is baie. Die wasgoed moet op die draad kom en die voëltjies moet gevoer word en die huis moet skoon kom, alles voor die son weer sak. (Hier moet darem ter verdediging gesê word dat die ou plaasboer al reeds geleer het om `n stofsuier net so bedrewe te bestuur as wat hy destyds `n tien ton vragmotor kon hanteer, en die groot paar hande wat `n jong bul kon vaspen het geleer om die fynste porselyn breekgoed te was sonder om te veel skade aan te rig).
Hoe dit ook al mag wees, dit is hier met die flinke uitdraf op die werf waar teenspoed en weemoed op een slag toeslaan. In haar has haak die voerder-van-voëls se voet aan `n klip vas en sy val, sy val oor die klip, en toe oor die mandjie vol nat wasgoed waaraan sy verbete klou voor sy die harde, koue plaveisel met haar tenger skouer tref. En toe sien sy sterretjies helder oor dag, en sy hoor voëltjies sing, en sy bly sommer net daar lê want daar is `n skreeuende pyn waar daar flus `n gekraak en geskeur in die skouer gehoor en gevoel is toe die lyf die aarde tref.
En dit is hier waar haar ridder op die wit perd haar te hulp snel. By die skuifdeur sien sy hom deur die newels van pyn aangestorm kom, hande voor hom uitgestrek kom hy om haar uit haar elende te help. Sy sien goed wat gevaarlik op en af skud en rondswaai, en dit is hoe sy agterkom daar is geen ridder op `n wit perd nie, haar ridder is perdloos en hy het nie `n draad klere aan sy lyf nie. Haar held is `n poedel kaal man!
Die kaal man storm op haar af … en stamp sy voet teen dieselfde klip waaroor sy so pas geval het. Die kaal man spreek die klip in vreemde tale aan maar storm huppelend en skellend voort om by die gevalle voerder-van-voëltjies uit te kom. Hy help haar versigtig op en draai om om haar die huis in te help … en stamp weer sy toon teen dieselfde klip. Dié keer word die klip se voorgeslagte ook driftig aangespreek deur die kaal man terwyl hy dit verwoed weg slinger van die misdaad toneel af.
Die naakte ridder het die gevalle voëlvoerder op die bed gaan gemaklik maak en toe gaan stort soos hy beplan het voor hy die helse lawaai gehoor het, by die venster uit gekyk het en sy vrou op die grond sien lê het. Daar was nie tyd vir klere aantrek nie, dit was `n noodgeval. Die bure moes maar hulle oë sluit of die vertoning geniet.
Die voerder-van-voëls se vlerk moes toe onder narkose weer in sy potjie terug gesit word. Daar was niks gebreek of geskeur nie, maar die vlerk hang in `n "sling" om dit te laat rus en teen verdere skade te beskerm. Nou was die kaal man die wasgoed en voer die voëltjies … ten volle geklee maar met een kaal voet waarvan die groottoon swaar verbind is, en hy wonder oor hoeveel van die petalje die buurvrou toe regtig gesien het want sy bly skelm oor die muur loer, so asof sy hoop om die kaal naeler weer in aksie te sien.
Posted in Louwie, tagged Free range kinders, humor, Johan Kriek, Kleinkinders, stories on Februarie 9, 2016| 7 Comments »
Posted in Louwie, tagged Hannelie, humor, Kanada, winter on Januarie 25, 2015| 4 Comments »
Terwyl ons hier braai onder die Afrika son, is dit winter in Kanada. `n Baie koue winter.
Tenminste het hulle hulle sin vir humor behou, ten spyte van die koue.
Hulle meer lewensgetroue weergawe van ons stokmannetjie prentjies op ons voertuie.
As `n fietsryer vir een oomblik stilhou is dit verby met hom.
Bevrore Karwassers is n algemene verskynsel. Hulle ontvries eers weer in die Somer.
More is expected during the day!!
Intussen in sonnige SA
skyn die son en wei die beeste rustig in groen weivelde
Fotos van die rivier deur Hannelie.
Posted in Cobie, tagged Augenzentrum, Cobie, humor, Munich, Oogoperasie, Oogsentrum on Julie 1, 2014| 5 Comments »